CELEX: 62014TN0098
Language: sl
Date: 2014-02-14 00:00:00
Title: Zadeva T-98/14: Tožba, vložena 14. februarja 2014 – Société Générale proti Komisiji

12.5.2014   
            
            
               SL
            
            
               Uradni list Evropske unije
            
            
               C 142/36
            
         Tožba, vložena 14. februarja 2014 – Société Générale proti Komisiji
   (Zadeva T-98/14)
   2014/C 142/47
   Jezik postopka: francoščina
   
      Stranki
   
   
      Tožeča stranka: Société générale SA (Pariz, Francija) (zastopniki: P. Zelenko, J. Marthan in D. Kupka, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               člen 2(c) sklepa Evropske komisije št.o C (2013) 8512 final z dne 4. decembra 2013 v zadevi EIRD v delu, v katerem družbi Société Générale nalaga globo, razglasi za ničen,
            
         
               —
            
            
               zniža znesek globe, ki je bila s tem sklepom naložena družbi Société Générale, na ustrezen znesek;
            
         
               —
            
            
               v vsakem primeru Evropski komisiji naloži plačilo vseh stroškov;
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge:
   
               1.
            
            
               Prvi tožbeni razlog se nanaša na očitno napako pri presoji, ki jo je storila Komisija pri določitvi načina izračuna vrednosti prihodka od prodaje, ker vrednost, ki jo je sprejela v izpodbijanem sklepu na podlagi tega načina, naj ne bi odražala položaja vsake od bank, proti katerim je bila vložena tožba, na trgu, na katerem je prišlo do kršitve, v obdobju kršitve (prvi del). Tožeča stranka zatrjuje, da je Komisija kršila dolžnost skrbnega ravnanja (drugi del) ter načeli enakega obravnavanja (tretji del) in zaupanja v pravo (četrti del).
            
         
               2.
            
            
               Drugi tožbeni razlog se nanaša na neobstoj obrazložitve glede načina, ki ga je uporabila Komisija pri izračunu vrednosti prihodka od prodaje bank, proti katerim je bila vložena tožba.
            
         
               3.
            
            
               Tretji tožbeni razlog se nanaša na to, da bi moralo Splošno sodišče pri znižanju globe – naložene tožeči stranki, na ustrezen znesek, ki bi odražal položaj vsake od bank, proti katerim je bila vložena tožba, na zadevnem trgu – odločati na podlagi svoje neomejene pristojnosti.